Ribe Stifts Adresseaviser, 1845-08-04
6 Miil fra dette Sted paa Frysenborg Gods fandtes en meget stor Steen, som ansaaes passende til Støtten og 6 Dage og Nætter vare 5800 Bønder med det fornødne Antal Heste om at føre den derhen. Mindestøtten hviler paa en Fod, paa hvis Bagside Aarstallet 1845 staaer, Forsiden vender mod Syd Sydost ud mod Chausseen til Horsens, den staaer i en Afstand af 72 Alen fra Kirken og dens hele Høide, er 23 Fod. Paa selve Støtten findes 4 Basreliefer, modellerede af Thorvaldsen og udførte af Holbech i Rom, derover findes en Gesims, i hvilken der findes indbugget rundt omkring: "Sjette Frederik kjærligt mindes, Folket opreiste hans Bantasteen." Under Basreliefet paa Forsiden, der hentyder til Kongens Valgsprog og som har Retfærdighedens Symboler, staaer: Gud og Retfærd, stod i hans Skjold. Om kjærligt Retsind taler hans Gierning." Under det paa Støttens høire Side, der forestiller Stavnsbaandets Løsning, Livegenskabets Ophævelse i Holsteen samt Negerslaveriets Ophævelse, staaer: Friheds Englen stod for hans Blik og brudt blev Aaget Lænkerne knustes." Under det paa Støttens Bagside, hvis Symboler tyde paa Kongens Virksomhed for Videnskabelighed og Kunst, staaer: "Aandspauluner Reiste hans Haand Og Aandsbedrifter Lyste fra Norden. Under det paa Støttens venstre Side, der hentyder til Stænderinstitutionen, staaer. "Folkeaanden Kongen gav Røst. Hans Eftermæle Lever med Folkets. Ovenpaa Støtten staaer Kongens af Thorvaldsen modellerede og af Holbech udførte Buste. Jndskrifterne ere forfattede af Prof. Jngemann og udførte i Bronce af Guldsmed Dahlhoff. Støtten er omgiven af et meget smuk Jerngelænder, støbt i Meulengrath & Bøeghs Jernstøberi i Aarhuus. Støtten er hugget og det Hele er opsat af Bygmester Møller i Skanderborg. Omkostningerne beløbe sig til circa 14,000 Rbd., og deraf have Busten og Basrelieferne kostet 4000 Rbd. Det Sted, man har valgt til Støtten er meget smukt, det ligger som sagt temmelig høit, og man nyder der den derligste Udsigt der kan tænkes. Selve Pladsen er smuk, og Planeringen tilligemed det hele Anlæg gjør Oberst Rosenberg, der har forestaaet det, megen Ære. Til at afdække Støtten havde Comiteen som bekjendt, bestemt den 31. Juli, den forevigede Konges Kronings- og Bryllupsdag, samt den Dag, paa hvilken han havde lagt Grundstenen til Frihedstøtten udenfor Vesterport ved Kjøbenhavn. Hs. Maj. Kongen, DD. K. H. Kronprindsen og Prinds Frederik Ferdinand vare allerede komne til Skanderborg den 30. om Aftenen for at overvære Festen. Den lille By var i disse Dage kommen i et ualmindeligt Røre; thi over 20,000 Mennesker fra hele Landet vare forsamlede der. Den 31. Juli Kl. 10 ankom Hs. Maj. Kongen med følge, og de tilstedeværende Embedsmænd i Procession til Støtten, hvorpaa Orchestret udførte en Festmarsch af Secretair Hartmann, da denne var endt, afsløredes Støtten, der var behængt med blaat Silke, af unge Piger, under Kanonsalut og medens Studentersangforeningen afsang nedenstaaende Sang af H. C. Andersen og Hartmann med Orchesteraccompagnement. Kong Frederik den Sjette, Gud gav ham mange Aar, Han vilde Folkets Lykke, ved det hans Banta staaer: Saa deligt grønnes Skoven ved Søen blank og klar, De tyde den Erindring, som han i Folket har, Det er herligt at vinde hvert Hjerte, Hans Barndoms Aar var haardt, han proved Livet tungt, Men til hans sidste Dage blev Hjertet mildt og ungt; Hans Ord var fast som Villien, hans Hjerte var saa blødt, Meer folkelig en Konge vist ingen Tid er født. Det er herligt at vinde hvert Hjerte, Forkuet traadt med Foden den stakkels Bonde laae, Kong Frederik ham reiste, hans Hjerte vilde saa; Og Marken stod med Grøde og Haverne med Frugt, Og Kinderne blev røde og Tankerne fik Flugt. Det er herligt at vinde hvert Hjerte, En Taare i hans Øie den Sortes Lænker brød, J Konge-Solens Straaler trygt Aandens Vært fremskjød; Det var omkring sit Hjerte han Kronens Guldring bar, Det var i al hans Tanke at Folkets Lykke var. Det er herligt at vinde hvert Hjerte, Og Folkegadens Maitræ han planted for sin Død, Ham Bonden har til Graven, al Folkets Taare flød; Velsignet er hans Minde, fra Slægt til Slægt det gaaer, Han vilde Folkets Lykke, ved det hans Bauta staaer. Det er herligt at vinde hvert Hjerte!